અમદાવાદના બાપુનગર વિસ્તારમાં રહેતા સોલાર એનર્જીના રિસર્ચર કિસાન પટેલ છેલ્લા છ વર્ષથી પોતાના ઘરના દરેક વિજ ઉપકરણ(હા, દરેક વિજ ઉપકરણ) સોલાર પાવરથી ચલાવે છે. તેમણે આજથી વર્ષો પહેલા પ્રથમ વાર સોલાર પાવરથી ચાલતા લેમ્પનું જાતે સર્જન કર્યુ. ત્યારબાદ તેમણે પાછું વળીને જોયુ નથી. તેઓ સોલાર એનર્જીનો મોટા પાયે ઉપયોગ કરવા માટે એક પછી એક એવા હોમ એપ્લાયન્સિસ સર્જતા ગયા જે સોલાર પાવર પર ચાલતા હોય. પટેલ પરિવાર સુર્યશક્તિની મદદથી પોતાના ઘરે 1200 વોટ ઉર્જાનું ઉત્પાદન કરે છે.